SL Uradni list Evropske unije L 28/5

IZVEDBENA UREDBA KOMISIJE (EU) 2017/173

z dne 1. februarja 2017

o spremembi Uredbe (ES) št. 1292/2008 in Izvedbene Uredbe (EU) št. 887/2011 glede imena imetnika dovoljenja za pripravka Bacillus amyloliquefaciens CECT 5940 in Enterococcus faecium CECT 4515

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,

ob upoštevanju naslednjega:

(1) Družba Norel SA je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz Uredbe Komisije (ES) št. 1292/2008 (2) in Izvedbene uredbe Komisije (EU) št. 887/2011 (3).

(2) Vložnik trdi, da je družba Evonik Nutrition & Care GmbH od družbe Norel SA pridobila pravice trženja za krmna dodatka Bacillus amyloliquefaciens CECT 5940 in Enterococcus faecium CECT 4515 z učinkom od 4. julija 2016. Vložnik je predložil ustrezne podatke, ki podpirajo njegovo zahtevo.

(3) Predlagana sprememba imetnika dovoljenja je povsem upravnega značaja in ne zahteva nove ocene zadevnih dodatkov. Evropska agencija za varnost hrane je bila o zahtevku obveščena.

(4) Da bi se družbi Evonik Nutrition & Care GmbH omogočilo, da izkorišča svoje pravice trženja, je treba spremeniti pogoje zadevnih dovoljenj.

(5) Uredbo (ES) št. 1292/2008 in Izvedbeno uredbo (EU) št. 887/2011 bi bilo zato treba ustrezno spremeniti.

(6) Ker ni varnostnih razlogov, ki bi zahtevali takojšnjo uporabo sprememb Uredbe (ES) št. 1292/2008 in Izvedbene uredbe (EU) št. 887/2011, uvedenih s to uredbo, je ustrezno zagotoviti prehodno obdobje, v katerem se lahko porabijo obstoječe zaloge.

(7) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

Sprememba Uredbe (ES) št. 1292/2008

V stolpcu 2 Priloge k Uredbi (ES) št. 1292/2008 se izraz „Norel SA“ nadomesti z izrazom „Evonik Nutrition & Care GmbH“.

Člen 2

Sprememba Izvedbene uredbe (EU) št. 887/2011

Izvedbena uredba (EU) št. 887/2011 se spremeni:

(a) v naslovu se izraz „Norel SA“ nadomesti z izrazom „Evonik Nutrition & Care GmbH“;

(b) v stolpcu 2 Priloge se izraz „Norel SA“ nadomesti z izrazom „Evonik Nutrition & Care GmbH“.

Člen 3

Prehodni ukrepi

Obstoječe zaloge dodatkov, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.

Člen 4

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. februarja 2017 Za Komisijo Predsednik Jean-Claude JUNCKER

(1) UL L 268, 18.10.2003, str. 29.

(2) Uredba Komisije (ES) št. 1292/2008 z dne 18. decembra 2008 o izdaji dovoljenja za pripravek Bacillus amyloliquefaciens CECT 5940 (Ecobiol in Ecobiol plus) kot krmni dodatek (UL L 340, 19.12.2008, str. 36).

(3) Izvedbena uredba Komisije (EU) št. 887/2011 z dne 5. septembra 2011 o izdaji dovoljenja za pripravek Enterococcus faecium CECT 4515 kot krmni dodatek za piščance za pitanje (imetnik dovoljenja je družba Norel SA) (UL L 229, 6.9.2011, str. 7).